# Peter Deunov

Peter Deunov, també conegut espiritualment com Beinsa Duono, (Nikolaevka, Bulgària, 11 de juliol de 1864 – Sofia, 27 de desembre de 1944) va ser un escriptor, compositor i espiritualista búlgar. Va promoure una filosofia basada en els tres principis de l'Amor, la Saviesa i la Veritat. Va propagar els ideals de la Vida Divina, el vegetarianisme , la vida saludable i la sintonia amb la natura, la qual, segons ell, porta a l’amor universal envers la humanitat, la creació i Déu. Deunov va ser el tercer fill del sacerdot ortodox Konstantin Deunov i de Dobra Georgieva. Va ser enterrat a Izgrev.
El professor Petar Deunov es troba entre les personalitats més brillants de la història i la cultura espiritual búlgares.

## Trajectòria

El 24 de juny de 1887, va completar els seus estudis a l'American School of Theology de Svishtov, Bulgària, i des de 1887 fins a l'estiu de 1888 va exercir de pastor de l'església metodista al poble de Hotantsa, on també va treballar com mestre a l'escola primària. Del 1888 al 1892 va ser alumne de la Drew Theological School. Després de graduar-se a Drew, es va inscriure primer a la Facultat de Teologia de la Universitat de Boston i després a la Facultat de Medicina de la Universitat de Boston, però al cap d’un any va deixar la facultat de medicina i va tornar a Bulgària. Allà va rebutjar els càrrecs que li oferien com a pastor metodista i es va retirar, principalment a les muntanyes, per preparar-se per a la següent etapa de la seva vida i del seu treball.
El 24 de febrer de 1922, Deunov va obrir una escola a Sofia, que va anomenar "Escola de la Germanor Blanca Universal". El 1927 Beinsa Douno es va establir a Izgrev prop de Sofia, on va reunir els seus amics i deixebles. A Izgrev va pronunciar diverses conferències dels seus ensenyaments. Els principals mètodes per al treball espiritual a l’Escola de la Germanor Blanca Universal eren reunions d’oració, exercicis musicals i respiratoris, lectures del mestre, saludar la sortida del sol, sortides a la muntanya, vida a les comunitats de germanor, reunions anuals, a més de la pràctica de la dansa de la "Paneuritmia" creada pel mateix Peter Deunov (1932-1934) un cicle de vint-i-vuit exercicis que combinen melodia, text i moviments plàstics.

## Llegat i valors

Els principals valors del seu ensenyament són l'amor, la saviesa, la veritat, la justícia i la virtut. L'amor és alhora un valor macro i micro-còsmic, que funciona en tots els aspectes de l'existència humana com a aspiració (en l'esfera emocional o el cor), sentiment (en l'ànima), poder (en l'esfera ideal del "jo" o la ment) i principi (en l'esperit).
Deunov va ser alhora tan controvertit com influent. En el seu discurs, va ser sovint declarat herètic i fins i tot perillós. Des de la seva mort, però, hi ha hagut un cert revifament i interès per la filosofia de Deunov. És l’autor búlgar més publicat i la seva obra s'ha traduït i publicat en diferents idiomes. El seu llegat s'escampa i el nombre de seguidors i centres espirituals creix a tot el món. Els ensenyaments de Deunov es recullen en unes 7.000 conferències, impartides entre el 1900 i el 1944.

## Obra escrita

* Viure en harmonia i salut, ISBN 9788412205428 (en castellà)

## Referències

* ↑ Nick Petrov. «Peter Deunov: un primer graduat de Bulgària» (en anglès). Drew's Global Heritage History, 2021. Arxivat de l'original el 2014-12-29. [Consulta: 2 juliol 2021].
* ↑ «El mestre Peter Deunov» (en búlgar, anglès, francès). Bratstvoto.net, 2000. [Consulta: 2 juliol 2021].
* ↑ «El mestre Peter Deunov» (en en diversos idiomes). Bratstvoto.net, 2000. [Consulta: 7 juliol 2021].
* ↑ «Fraternitat Blanca Universal (definició)». termcat.cat, 2021. [Consulta: 3 juny 2021].
* ↑ «Einstein, John XXIII, i Peter Deunov» (en anglès). Sabori.bg (Turisme. Vacances a Bulgària), 2021. [Consulta: 7 juliol 2021].
* ↑ «Biografia del Mestre Peter Deunov» (en búlgar, anglès, castellà i altres llengües). White Brotherhood Society, 2021. Arxivat de l'original el 2011-03-05. [Consulta: 7 juliol 2021].
* ↑ «Mestre Beinsa Douno (Peter Deunov) - Biografia» (en anglès). beinsa-douno.com, 2021. [Consulta: 7 juliol 2021].
* ↑ «Doctrina ideológica y metodológica» (en castellà). Ediciones Evera, 2020. [Consulta: 7 juliol 2021].
* ↑ «Master Beinsa Douno (Peter Deunov) speaks» (en anglès). Power and Life, 2021. [Consulta: 2 juliol 2021].

## Bibliografia

* Omraam Mikhaël Aïvanhov. Homenaje al Maestro Peter Deunov (en castellà). Ediciones Prosveta, 2021, p. 199. ISBN 8412406893, 9788412406894.
* David Lorimer. Prophet for Our Times: The Life & Teachings of Peter Deunov (en anglès). Hay House, Inc, 2015, p. 272. ISBN 1781805911, 9781781805916.
* Mika Kraleva. The Master: Peter Deunov, His Life and Teaching (en anglès). Kibea, 2001, p. 87. ISBN 9544742689, 9789544742683.
* Omraam Mikhaël Aïvanhov. Life with the Master Peter Deunov: Autobiographical Reflections 2 (en francès, anglès). 2a edició. Editions Prosveta, 2014, p. 437. ISBN 2818402972, 9782818402979.
* M. Konstantinov, col.. Le maitre Peter Deunov (Beïnça Douno) (en francès). Omnium litteraire, 1959.
* Milka Periklieva. Peter Deunov as Remembered by Milka Periklieva: -a Disciple (en anglès). BoD - Books on Demand France, 2013, p. 152. ISBN 2322032298, 9782322032297.
* Muriel Urech. La Paneuritmia di Peter Deunov. Movimenti e partitura musicale (en italià). 1. E. Bellocchio. Prosveta, 2012, p. 150. ISBN 8895737210, 9788895737218.
* Aída, Kurteff. Peter Deunov - El Maestro de Izgrev (en castellà). Barcelona: Evera, 2020, p. 409. ISBN 978-84-122054-0-4.
* Milka, Périkliéva. Palabras grabadas en mi alma - Testimonio de una discípula del Maestro Peter Deunov (en castellà). Barcelona: Evera, 2020, p. 109. ISBN 978-84-122054-1-1.
* Deunov, Peter. Vivir en armonía y salud (en castellà). Barcelona: Evera, 2021, p. 72. ISBN 978-84-122054-2-8.

## Enllaços externs

* Albert Einstein, Joan XXIII, i Peter Deunov (en búlgar i anglès)
* Mestre Peter Deunov. Preguntes i tòpics (anglès)
* Conferència de Konstantin Zlatev (teòleg) Sofia, març de 1999 (en búlgar)